Penguin Random House ha comprat Ediciones Salamandra, el catàleg de la qual inclou títols com ara J.K. Rowling, Margaret Atwood o Zadie Smith, ha anunciat el grup editorial després de subscriure aquest divendres l'adquisició del segell creat el 2000 per Pedro del Carril i Sigrid Kraus.
L'anunci de la compra l'han fet Markus Dohle i Núria Cabutí, CEO mundial de Penguin Random House i CEO de Penguin Random House Grup Editorial, respectivament, i per Pedro del Carril i Sigrid Kraus, propietaris fins ara de Salamandra.
Amb aquesta adquisició, Penguin Random House "consolida el seu lideratge i augmenta la seva quota en el mercat en llengua espanyola a Espanya i a l'Amèrica Llatina tant en el segment del llibre adult com del llibre infantil i juvenil", que va iniciar el 2014 amb l'adquisició de Santillana Ediciones Generales, i va continuar el 2017, amb l'adquisició d'Ediciones B.
Aquesta editorial es va proposar publicar a Espanya els millors autors del fons editorial d'Argentina i alhora desenvolupar una línia narrativa d'acord amb els gustos del mercat espanyol
A finals de setembre del 2000, tots dos van decidir comprar la totalitat d'Emecé España, que a partir d'aquest moment va passar a denominar-se Ediciones Salamandra, per la qual cosa la nova editorial va néixer amb deu anys d'experiència prèvia.
Salamandra té en el seu catàleg més de 500 autors distribuïts en diferents colleccions dedicades a temàtiques diverses: Narrativa, Black, Novella, Narrativa Jove, Blue, Ñ, Català, Fun & Food, Graphic i Lletres de Butxaca.
El grup Penguin Random House vol mantenir la identitat i vocació editorial de cadascun dels segells i continuarà publicant originals en espanyol i traduccions a l'espanyol i català d'obres de ficció i no ficció.
La compra permet a Penguin Random House Grup Editorial unir al ventall d'autors espanyols i internacionals que ja publica els editats per Ediciones Salamandra com ara J.K. Rowling, Antoine de Saint-Exupéry, Andrea Camilleri, Jonathan Franzen, Jonas Jonasson, Ferdinand von Schirach, Margaret Atwood, Philip Claudel, Annie Barrows, Mary Ann Shaffer, Amor Towles, Jennifer Egan, Zadie Smith, Nicole Krauss, Mark Haddon, John Boyne, Khaled Hosseini i Antonio Manzini, entre d'altres.